লন্ডন ব্রিজ
লন্ডন ব্রিজ (ইংরেজি: London bridge) বলতে টেমস নদীর উপরে লন্ডন শহর এবং মধ্য লন্ডনের সাউথওয়ার্ক এলাকাকে সংযোকারী কয়েকটি ঐতিহাসিক ব্রিজ বা সেতুকে বোঝায়। বর্তমান সংযোগ সেতুটি পারাপারের জন্য ১৯৭৩ সালে খুলে দেওয়া হয়, যা মূলত কংক্রিট এবং লোহায় তৈরি একটি বক্স গার্ডার সেতু। বর্তমান সেতুটি ঊনবিংশ শতাব্দীর পাথরের তৈরি সেতুকে প্রতিস্থাপন করা হয়েছে, যা প্রায় ৬০০ বছর পুরনো মধ্যযুগীয় স্থাপনাকে সরিয়ে তৈরি করা হয়েছিল। তারও আগে এখানে কাঠের তৈরি সেতু ছিল যা লন্ডনের প্রথম রোমান প্রতিষ্ঠাতাগণ তৈরি করেছিলেন।